Als der schuster das gelt heimbrachte,
dacht er, wie er das selb möcht wol anlegen,
das er mer möcht gewinnen,
wurt geitig über maßen,
Lag ungschlafen die ganze nachte
mit mancherlei heimlich großen anschlegen
und wuchert mit den sinnen;
seines singens vergaße,
Nit mer wart frölich ere
und ging auch traurig auf der gaßen here,
kein ru
het er in seinem herzen;
er dacht: »mir bringt das geld unru und schmerzen«,
lief hin, tet wider bringen
dem reichen man sein gute,
wolt lieber, wie vor, leben in armute,
sicher und frölich singen,
dan wie ein tor und stum
sein traurig, iemer zu
leben in dem reichtum.